NORAKSTS

|  |  |
| --- | --- |
| 26.05.2022. | Nr.8/12 |

###### SADARBĪBAS LĪGUMA SLĒGŠANA PAR KOPĪGA IEPIRKUMA VEIKŠANU

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar likuma “Par pašvaldībām” 95.pantu, Atkritumu apsaimniekošanas likuma 10.panta otrajā daļā noteikto, Jelgavas pilsētas domes 2021. gada 27. maija lēmumu Nr.7/6 “Dalība Viduslatvijas atkritumu apsaimniekošanas reģiona Zemgales zonas atkritumu apsaimniekošanas plāna izstrādē”, Jelgavas novada domes 2021. gada 26. maija lēmumu Nr.8 16§ “Par reģionālo atkritumu apsaimniekošanas plānu” un Dobeles novada domes 2021. gada 28. oktobra lēmumu Nr.242/13 “Par dalību reģionālo atkritumu apsaimniekošanas plāna izstrādē”, ar kuriem pašvaldības lēmušas piedalīties atkrituma apsaimniekošanas reģionālā plāna izstrādē,

**JELGAVAS VALSTSPILSĒTAS DOME NOLEMJ:**

1. Noslēgt sadarbības līgumu ar Dobeles novada pašvaldību un Jelgavas novada pašvaldību par kopīga iepirkuma veikšanu atkritumu apsaimniekošanas reģionālā plāna daļas izstrādei (pielikumā).
2. Darbam atkritumu apsaimniekošanas reģionālā plāna izstrādes darba grupā deleģēt:
   1. Jelgavas valstspilsētas pašvaldības administrācijas Pašvaldības īpašuma pārvaldes Ekonomikas sektora vadītāju – Liju Golubevu;
   2. Jelgavas valstspilsētas pašvaldības administrācijas Administratīvās pārvaldes Juridiskā sektora vadītājas vietnieci – Ivetu Potapovu;
   3. SIA “Jelgavas komunālie pakalpojumi” valdes locekli – Alvilu Grīnfeldu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā